Սայդնայա

Սայդնայա (), քաղաք Սիրիայի Արաբական Հանրապետության հարավում՝ Ռիֆ Դիմաշկի մարզում։ Ալ-Թելլի գավառի համանուն շրջանի վարչական կենտրոնն է։ Բնակչությունը կազմում է 5 194 մարդ։

Աշխարհագրություն 

Սայդնայան գտնվում է Սիրիայի մայրաքաղաք Դամասկոսից 27 կմ հյուսիս։ Մաալուլայի հետ համարվում է քրիստոնեական ուխտագնացության երկրորդ կենտրոնը՝ Երուսաղեմից հետո։ Կլիման լեռնային է, բնակչությունը քաղաքից զբաղվում է այգեգործությամբ, երկրագործությամբ ու անասնապահությամբ. քաղաքում գրեթե չկան ծառեր։ Զարգացած է սննդի արդյունաբերությունը և սպասարկող ոլորտը։

Պատմություն 

Սայդնայայում մարդիկ բնակվել են մ.թ.ա. 6-րդ դարում՝ արամեացիների տիրապետության ժամանակ։ Քաղաքը հայտնի էր որպես Դանաբա։ Այստեղ մինչև հիմա ապրում են արամեացիներ, ովքեր խոսում են իրենց մայրենի լեզվով։

Սուրբ Աստվածամոր տաճար 

Ավանդության համաձայն, բյուզանդական կայսր Հուստինիանոս Ա-ին (527-565) այստեղ այծյամի տեսքով երևացել է սուրբ կույս Մարիամ Աստվածածինը, և այստեղ վանական համալիր կառուցելու խնդրանքով է դիմել։ Կայսեր քրոջ հրամանով սկսում են շինարարական աշխատանքները։ Տաճարում պահվում է սուրբ առաքյալ Ղուկասի նկարած սրբապատկերը։ Ըստ ավանդության՝ դա Մարիամ Աստվածածնի պատկերն է։ Վերջինս փակված է մետաղյա շերտով, և այն արգելվում է տեսնել։

Տեղի մուսուլմաններն ու քրիստոնյաները դարեր շարունակ սեպտեմբերի 8-ին նշում են Աստվածամոր տոնը։ Նրանք գալիս են այստեղ՝ իրենց հիվանդությունները բուժելու նպատակով։

Տեսարժան վայրեր 

2000 մ բարձրության վրա գտնվում է Քերովբեների վանքը, որտեղից տեսարան է բացվում դեպի մայրաքաղաք Դամասկոս, նրա արվարձաններ, ինչպես նաև՝ Անդրլիբանանյան լեռներ։ Մինչև Քերովբեների վանքն ընկած ճանապարհին գտնվում է Մար Թոմա (` սուրբ Թովմաս) վանքը։

Սայդնայայում է գտնվում քրիստոնեության հիմնադիր Հիսուս Քրիստոսի մետաղյա արձանը։

Պատկերասրահ

Տես նաև 
 Մաալուլա
 Արամեացիներ
 Ասորիներ

Ծանոթագրություններ

Արտաքին հղումներ 
 Սայդնայան այսօր  
 Деревня чудес. Как переживают гражданскую войну в Сирии местные христиане? 

Սիրիայի քաղաքներ
Ալ-Թելլի գավառ